Ny bok: Vet trolig hvem som forrådte Anne Frank
Anne Frank og hennes familie levde i skjul for nazistene i Amsterdam under andre verdenskrig. Mens de i to år levde skjult, skrev Anne Frank en dagbok – dagboken som ble kjent over hele verden etter krigen. Den stoppet brått da hun og familien blir funnet av nazistene, og ført i fangeleir. Anne Frank og hennes søster døde i konsentrasjonsleiren Bergen-Belsen i 1945. Faren Otto var den eneste i familien som overlevde. I alle disse årene har det vært et mysterium hvem det var som avslørte Frank-familiens gjemmested for nazistene. Dette hevder imidlertid to nederlandske forfatterne - Jeroen de Bruyn og Joop van Wijk – at de nå har svaret på, skriver Le Figaro.Det kommer frem i en ny bok av de to forfatterne som nylig ble publisert: Det var fire personer som visste om familiens gjemmested, en av dem var Elisabeth Voskuijl. Hun hadde vært ansatt hos Otto Frank før krigen, og var blant dem som hjalp familien med mat og andre nødvendigheter mens Frank-familien levde i skjul for nazistene. Etter familien ble hentet av nazistene var det også hun som tok vare på familiens eiendeler, deriblant Anne Franks dagbok. De nederlandske forfatterne mener hennes søster – Nelly – var nazisympatisør. De mener hun fant ut av og deretter ledet SS-soldatene til familiens gjemmested. Denne teorien baserer de på blant annet vitneavhør av Elisabeth og mannen, samt Nelly. Nelly døde i 2001. Elisabeth Voskuijl var Joop van Wijk, en av forfatterne bak boken, sin mor. Han legger ikke skjul på at det smerter ham å peke ut sin egen tante som den trolige skyldige. – Den smertefulle, men tydelige konklusjonen, er at vi kan legge til Nelly på listen over mistenkte, skriver forfatterne ifølge avisen. Spesial: Dette er de 11 724 som falt for Norge under andre verdenskrigForrige måned ble det kjent at Frank trolig døde tidligere enn antatt. Ny forskning viser at det trolig var i februar 1945 at Anne Frank døde i Bergen-Belsen. Forskerne bak mener at det med den nye datoen ikke lenger er noen grunn til å spekulere i at Anne og søsteren Margot ville ha blitt reddet om de bare hadde levd litt lenger – Dersom man sier at de døde i slutten av mars, så gir det en følelse av at de døde like før frigjøringen. At kanskje dersom de hadde levd i to uker til. Vel, slik er det ikke lenger, sier Erika Prins, som sto bak forskningen Bergen-Belsen ble frigjort av de allierte styrkene 15. april 1945. Anne Franks dagbok er oversatt til 70 språk, og det har blitt solgt rundt 30 millioner eksemplarer av boken.
Det 70 år gamle mysteriet kan være oppklart, mener to nederlandske forfattere. I en ny bok avslører de hvem som trolig anga Anne Frank og hennes familie. nederlandske forfattere. I en ny bok avslører de hvem som trolig anga Anne Frank og hennes familie.